Nyhedsbrev - Modelflyvning DK
Skip to te navigation. Skip to te content.
Log på | Udskriv | Sitemap | Søg
Modelflyvning Danmark
Du er her:
Forside ›
Elite ›
Fritflyvning ›
Nyhedsbrev
6. februar 2020
Forside
Foreningsinfo
Sekretariatet
Aktivitetsudvalg
Kalender
Klubber
Medlemskab
Selvbetjening
Modelflyvenyt
Forum
Indhold
Nyhedsbrev 2 - nov 2019
Nyhedsbrev nov 2019
Nyhedsbrev 2 oktober 2019
Nyhedsbrev 1 okt 2019
Nyhedsbrev 2 - sep 2019
Nyhedsbrev 1 - sep 2019
Nyhedsbrev aug - 2019
Nyhedsbrev 3 - jun 2019
Nyhedsbrev 2 - jun 2019
Nyhedsbrev jun 2019
Nyhedsbrev maj 2019
Nyhedsbrev 2 apr 2019
Nyhedsbrev apr 2019
Nyhedsbrev 2 - mar 2019
Nyhedsbrev - marts 2019
Nyhedsbrev 4 - feb 2019 (1)
Nyhedsbrev 3 - feb 2019
Nyhedsbrev 2 feb 2019
Nyhedsbrev feb 2019
Nyhedsbrev 2 jan 2019
Nyhedsbrev jan 2019
Nyhedsbrev dec 2018
Nyhedsbrev nov 2018 (2)
Nyhedsbrev 2 okt 2018
Nyhedsbrev okt 2018
Nyhedsbrev 2 aug 2018
Nyhedsbrev aug 2018
Nyhedsbrev juli 2018
Nyhedsbrev maj 2018
Nyhedsbrev apr 2018
Nyhedsbrev 2 - mar 2018
Nyhedsbrev- mar 2018
Nyhedsbrev 2 - feb 2018
Nyhedsbrev- feb 2018
Nyhedsbrev- jan 2018
Nyhedsbrev dec 2017
Nyhedsbrev 20 - 2017
Nyhedsbrev 19 - 2017
Nyhedsbrev 18 - 2017
Nyhedsbrev 17 - 2017
Nyhedsbrev 16 - 2017
Nyhedsbrev 15 - 2017
Nyhedsbrev 14 - 2017
Nyhedsbrev 13 - 2017
Nyhedsbrev 12 - 2017
Nyhedsbrev11 - 2017
Nyhedsbrev 10 - 2017
Nyhedsbrev 9 -2017
Nyhedsbrev 8 - 2017
Nyhedsbrev 7 - 2016
Nyheds brev 6
Nyhedsbrev 5
Nyhedsbrev 4
Nyhedsbrev 3
Nyhedsbrev 2
Nyhedsbrev 1 - 2016
Seneste nyhedsbrev
Fritflyvnings-nyhedsmail - 16. november 2019
Referat af Landsmødet søndag den 10. november 2019
Valg af dirigent
Steffen Jensen blev valgt til dirigent. Han konstaterede, at mødet er indkaldt efter vedtægterne, og gav ordet til Formanden.
Årsberetning for 2019
Årsberetningen står efter referatet i denne nyhedsmail.
Bestyrelsens økonomimedlem gennemgår regnskabet
Regnskabet som er godkendt af revisorene blev fremlagt. Ingen bemærkninger. Forslaget er tidligere rundsendt til medlemmerne.
Forslag fra bestyrelsen
Bestyrelsen har ingen forslag.
Forslag fra medlemmerne
Rasmus Ernst stillede forslag om fremover kun at benytte en revisor. Forslaget blev ikke vedtaget.
Forslag til budget for 2020
Budgetforslaget fremlagt, diskuteret og godkendt. Budgetforslaget er tidligere rundsendt til medlemmerne.
Distriktsleder forelægger konkurrencekalenderen
Indendørs DM, 9. februar
Jutland Heat Cup, 30. maj
DM 31. maj (reservedag 1. juni)
Danish Cup, 3. juli
Uge 28 - Taulov-klubbens sommerlejr ved Hjerl Hede
Valg af bestyrelse
Per Grunnet - formand
Steffen Jensen - næstformand
Thomas Røjgaard - økonomimedlem
Lars Buch Jensen - fritflyvningsredaktør
Peter Buchwald - CIAM technical expert
Peter Rasmussen - distriktsleder
Valg til udtagelseskomiteen
Steffen Jensen (formand)
Hugo Ernst
Lars Buch Jensen
Christian Schwartzbach
Peter Buchwald
Peter Rasmussen
Valg af to revisorer
Rasmus Ernst
Jørgen Korsgaard
Eventuelt
Landsholdssamling 11. og 12. januar. Inviter F1Q-folk og undersøg om de kan få lov at holde et indlæg!
Debat om Modelflyvning Danmarks hjemmeside Vi laver et oplæg! Peter Buchwald og Per er penneførere
Seminar: F1B/propeller/gummi/termiksøgning fra jorden. Forslag til indlægsholdere Walt Ghio eller Dag Edvard Larsen? Når kalenderen er kendt undersøger Steffen om Walt kommer til Europa
Forslag til projekter forøgelse af aktivitetsniveauet: "Makers fair" arrangementer med bygning af småmodeller fx på Værløse eller "Science fair". Årlig dag med papirflyvere i Helsingør. Modelflyvningens dag?
Kritik af Modelflyvenyt, via Erik Dahl sikres aktualitet for referater
Vegar Nereng har efterlyst "samarbejdspartnere" til at arrangere stævner på Mjøsa. Steffen har efterfølgende været i kontakt med Vegar, og meddelt at vi muligvis gerne vil være arrangører at et World Cup stævne deroppe i 2021, afhængigt af dette års erfaringer på Öland.
Fastlæggelse af tid og sted for næste Landsmøde
Dato: 8. november 2020 i enten Vigersted eller "Jylland" gerne som kombi-arrangement med indendørstræning
Udtagelse af landshold til 2020
Under landsmødet afholdt udtagelseskomiteen møde, og udtog disse landshold til EM i Nordmakedonien:
F1A:
Jes Nyhegn
Leif Nielsen
Peter Rasmussen
Lars Buch Jensen
Steffen Jensen
Marius Nyhegn
Karsten Kongstad
Efter udtagelsen har Leif meddelt at kan ikke ønsker at udnytte sin plads, så Lars tilbydes at træde ind på holdet.
F1B:
1.       Christian Schwartzbach
2.       Jes Nyhegn
3.       Steffen Jensen
Til Junior VM 2020 (Frankrig?) udtog man i F1A:
Marius Nyhegn
Carl Emil Damsbo

Årsberetning for Fritflyvning Danmark 2019
Fritflyvning Danmark og Modelflyvning Danmark (MDK)
Fritflyvning Danmark er organiseret som en klub under vores samlede forening, Modelflyvning Danmark (MDK).
MDK har så vidt jeg ved over 5.500 medlemmer i øjeblikket. Det store medlemstal skyldes dels omkring 3.000-3.500 traditionelle modelflyvere (RC, CL og FF). Dertil kommer mellem 2.000 og 2.500 droneflyvere, som primært har meldt sig ind for at være dækket af vores kollektive ansvarsforsikring.
Derfor er økonomien i MDK fortsat god - rigtig god endda. Der er penge til rigtig meget, hvilket vi bl.a. har haft glæde af i år, hvor Eliteudvalget har afsat et rigtig pænt beløb til fritflyvnings-mesterskaber. Budgettet for 2020 ser også særdeles generøst ud, så landsholdsdeltagerne til EM næste år kan også regne med et stort tilskud.
Der bliver stadig brugt rigtig mange penge på Modelflyvenyt, penge som tilsyneladende kun bliver brugt på tykt, blankt papir, flotte farver og andre tekniske såkaldte forbedringer.
Jeg har tidligere efterlyst en gennemgribende opgradering af bladets indhold, men der er intet, som tyder på, at dette ønske bliver opfyldt.
Vi kan selvfølgelig selv gøre noget - nemlig skrive mere til bladet. Det har dog været vanskeligt at samarbejde med Modelflyvenyts redaktør, der ikke nødvendigvis har været imødekommende ved til at prioritere vores bidrag efter vore ønsker.
Modelflyvning Danmarks sekretariat er efter sigende voldsomt belastet af arbejdspresset med de mange nye medlemmer. Sekretariatet har dog ikke ønsket at blive opgraderet i tid, hvilket - så vidt jeg kan se - har ført til den absurde situation, at en række sekretariatsopgaver bliver nedprioriteret, så det nærmest er meningsløst overhovedet at forestille sig, at de bliver løst. Vores VM-tilmelding i år blev f.eks. så dårligt effektueret, at vi dels kom til at betale mere end nødvendigt, og dels var holdets medlemmer usikre på, om de overhovedet var tilmeldt rettidigt. Det skal dog siges, at dette har medført, at kommunikationen med FAI nu er flyttet til Eliteudvalgets formand, hvilket givetvis løser problemet.
Fritflyvnings-aktiviteter i 2019
Aktiviteten i Fritflyvning Danmark har været noget mindre i 2019 end i året før. Det har især udmøntet sig ved, at antallet af danske deltagere i både danske og internationale konkurrencer har været mindre end tidligere.
Vi har afholdt vore "sædvanlige" konkurrencer:
Indendørs-DM i februar måned, hvor deltagerantallet var nogenlunde som tidligere.
Jutland Heath Cup og DM, der pga. rigtig dårligt vejr måtte flyttes dagen før konkurrencen skulle være fløjet. Det endte med, at Heath-Cuppen blev fløjet om mandagen - altså dagen efter, at konkurrencen skulle være afsluttet. Det betød selvfølgelig, at en del tilmeldte ikke mødte op.
Til gengæld var vejret ganske udmærket, og konkurrenceledelsen fik megen ros af deltagerne for den fleksibilitet, der gjorde det muligt overhovedet at gennemføre!
Danish Cup blev i år fløjet i Rinkaby sammen med Swedish og Norwegian Cup. Vejret var dejligt, og deltagelsen var forholdsvis god. Alle var godt tilfredse med at være "hjemme igen" efter de to seneste år på Øland.
Det skulle imidlertid vise sig, at svenskerne efterfølgende har fået at vide, at konkurrencerne ikke kan afholdes i Rinkaby i 2020, hvorfor det er besluttet atter at gå i eksil på Øland.
Der har været danske deltagere til andre World Cups rundt om i Europa - og vi har haft et landshold til verdensmesterskaberne i Lost Hills, Californien, USA.
Der er rigtig fine danske resultater fra en række af World Cup stævnerne i år - ikke mindst har det nyeste fritflyvningsskud fra familien Nyhegn - Marius - gjort det rigtig godt. Men også hans far - Jes Nyhegn - har lavet flotte resultater.
Til VM gik det knap så godt. Christian Schwartzbach nåede i fly-off i F1B og fik dermed sin ambition om at gå igennem til fly-off opfyldt. Desværre kunne hans fly-off-resultat ikke leve op til de indledende syv starter.
Resten af holdet - tre deltagere i F1A og yderligere to i F1B - havde på ingen måde heldet med sig.
Hvis vi kigger på World Cup-konkurrencen, ser de danske placeringer pt. således ud (tallene i parentes er de placeringer, som den pågældende har opnået):
F1A            22. Jes Nyhegn (2-3-5-5)
101. Leif Nielsen (2-4-36)
135. Lars Buch Jensen
145. Peter Rasmussen
146. Steffen Jensen
F1A junior  7. Marius Nyhegn (1-1-4-2)
F1B             36. Chr. Schwartzbach (4-3-2)
125. Jes Nyhegn (2)
F1Q            6. Tom Oxager (1-2-3-3)
19. Peter Buchwald (2-3-3)
34. Per Grunnet (2)
Udbredelse af kendskabet til fritflyvning
Vi er et sted mellem 40 og 50 medlemmer af Fritflyvning Danmark. Vi står fortsat i den besynderlige situation, at vi - på grund af persondataloven - ikke kan få oplyst navne og kontaktoplysninger til vore medlemmer, derfor det lidt ubestemte antal.
Efter en optimistisk vurdering har vi nok 20-25 aktive medlemmer - altså medlemmer der bygger og flyver engang imellem.
Det kunne være dejligt, hvis vi kunne blive lidt flere. Det ville gøre det lettere at komme til at flyve sammen med nogle andre - og det kunne også gøre vore konkurrencer lidt mere attraktive.
Måske er der håb forude - måske tidsånden er ved at ændre sig til vores fordel. Folk bliver mere interesserede i at kunne lave ting selv (i disse år er rekordmange i gang med f.eks. at sy og bage). Familier samles i stigende grad om aktiviteter, hvor man i samarbejde - gerne på tværs af generationerne - gennemfører nogle projekter.
Den digitale verden lokker stadig mange med computerspil og lignende, men der kan også registreres en modbevægelse, der satser på så analoge aktiviteter som f.eks. brætspil, der i disse år dyrkes som aldrig før af såvel familier som af venne- og kollegagrupper.
Om vi kan gøre os gældende med vores enestående aktiviteter, der både taler til fingerfærdighed og teknisk begavelse, må vi finde ud af. Helst inden længe.
Sidste år havde vi nogle bud på, hvordan vi måske kunne gøre fritflyvning mere kendt og måske mere populært.
Vi har faktisk gjort nogle af tingene - men det helt store gennembrud er endnu ikke kommet!
Vi ville lave en række fritflyvningsartikler i Modelflyvenyt og i den forbindelse tilbyde læserne at komme på vores mailingliste og derved kunne følge vores aktiviteter.
Vi har haft et par sådanne artikler siden da - og på den måde fået kontakt med fire-fem tidligere modelflyvere, der har talt om at begynde at flyve fritflyvning igen. I hvert fald tre af disse har gjort alvor af snakken indtil videre.
Vi har også tilbudt andre klubber i Modelflyvning Danmark at besøge dem for at fortælle om fritflyvning og vise vores modeller frem. Vi har kun haft en henvendelse, der endnu ikke har ført til et besøg.
Per Grunnet, formand
01.10.2019

Indendørsflyvning i den kommende tid
Efter Landsmødet havde fire af deltagerne indendørsmodeller i luften i Vigersted-Hallens lille, men meget behagelige hal. Det var Jens Ole Larsen, Bjarne Jørgensen, Steffen Jensen samt undertegnede Per Grunnet.
Steffen fløj med en adskillige år gammel Easy-B-model, der åbenbart havde haft godt af lagringen samt at blive forsynet med en ny gummimotor. Han opnåede dagens bedste flyvetid på over syv minutter.
På det seneste Klubmøde hos Lars Buch blev det aftalt, at næste møde den 21. januar skulle have indendørsflyvning som tema. På mødet gennemgår et par "erfarne" indendørsflyvere bygning og trimning af indendørsmodeller - og vi forsøger at have materialer med, så interesserede kan tage hjem og selv lave en model.
Det er så håbet, at det vil medføre endnu større deltagelse ved Danmarksmesterskaberne for indendørsmodeller, som bliver afholdt i Vigersted-Hallen søndag 9. februar!

Kalender:
2020:
21/1          Klubmøde hos Lars Buch Jensen i Albertslund. Tema: Bygning af indendørsmodeller
9/2            Danmarksmesterskaber for fritflyvning indendørs modeller, Vigersted-Hallen
30/5-1/6   Jutland Heath Cup, World Cup konkurrence på Kongenshus Hede
31/5-1/6   Danmarksmesterskaber for udendørs-modeller, Kongenshus Hede
2-5/7         Scandinavian Free Flight Week, Alvaret, Øland, Sverige
2/7 - Swedish Cup, F1ABCQS
3/7 - Danish Cup, F1ABCQS
5/7 - Norwegian Cup, F1ABCQS
Uge 28      Taulovklubbens sommerlejr, Hjelm Hede
August      Europamesterskaber klasse F1ABC, Nordmakedonien
© Modelflyvning Danmark - 2009-2020 - Kontakt info - Persondatapolitik